U-I-257/00
Natisni
Opravilna št.:
U-I-257/00
Datum odločitve:
19. 10. 2000
Objavljeno:
OdlUS IX, 239
ECLI:
ECLI:SI:USRS:2000:U.I.257.00
Akt:
Zakon o zagotavljanju socialne varnosti slovenskim državljanom, ki so upravičeni do pokojnin iz republik nekdanje SFRJ (Uradni list RS, št. 45/92) (ZZSV)
Izrek:
Postopek za preizkus pobude Vladimirja Lazanskega za začetek postopka za oceno ustavnosti Zakona o zagotavljanju socialne varnosti slovenskim državljanom, ki so upravičeni do pokojnin iz republik nekdanje SFRJ (Uradni list RS, št. 45/92), se ustavi.
Evidenčni stavek:
Ker je pobudnik pobudo umaknil, je Ustavno sodišče postopek ustavilo.
Geslo:
Ustavno sodišče, ustavitev postopka zaradi umika pobude.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Vladimir Lazanski, Jesenice
Datum vloge:
6. 10. 2000
Vrsta odločitve:
sklep
Vrsta rešitve:
ustavitev
Dokument:
US20384
Dokument v PDF obliki:
U-I-257-00.pdf
114 KB
Prenesite datoteko
U-I-257/00-5
19. 10. 2000
S K L E P
Ustavno sodišče je v postopku za preizkus pobude Vladimirja Lazanskega z Jesenic na Dolenjskem na seji dne 19. oktobra 2000 s k l e n i l o :
Postopek za preizkus pobude Vladimirja Lazanskega za začetek postopka za oceno ustavnosti Zakona o zagotavljanju socialne varnosti slovenskim državljanom, ki so upravičeni do pokojnin iz republik nekdanje SFRJ (Uradni list RS, št. 45/92), se ustavi.
O b r a z l o ž i t e v
1. Pobudnik je v vlogi z dne 14. 7. 1998 navajal, da se ne strinja z odločitvijo, po kateri mu ne pripada pravica do dodatka na tujo pokojnino, in vlogi priložil kopijo odločbe Zavoda za pokojninsko in invalidsko zavarovanje, s katero je bil njegov zahtevek za priznanje omenjene pravice zavrnjen. Ob tem je tudi zatrjeval, da vprašanje statusa in pokojnin slovenskih državljanov, ki so se kot vojaški upokojenci nekdanje SFRJ po 25. 6. 1991 vrnili v Slovenijo in imajo tu prebivališče, ni ustrezno urejeno in da se s tem kršijo njihove ustavne pravice ter mednarodni akti.
2. Ker iz vloge ni bilo jasno razvidno, ali vlagatelj vlaga ustavno pritožbo zoper priloženo odločbo Zavoda za pokojninsko in invalidsko zavarovanje ali vlaga pobudo za oceno ustavnosti predpisov, ki so bili podlaga za to odločitev, je Ustavno sodišče vlagatelja pozvalo, naj vlogo ustrezno dopolni. V dopolnitvi z dne 2. 10. 2000 je sporočil, da je želel vložiti pobudo za oceno ustavnosti Zakona o zagotavljanju socialne varnosti slovenskim državljanom, ki so upravičeni do pokojnin iz republik nekdanje SFRJ (ZZSV), in ne ustavne pritožbe, vendar da je glede na to, da je Ustavno sodišče o navedenem zakonu maja 1999 že sprejelo odločitev, "ta zadeva z Vaše strani za mene končana". Takšno izjavo pobudnika je Ustavno sodišče štelo za umik pobude, zato je postopek ustavilo.
3. Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: namestnik predsednika dr. Lojze Ude ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Sklep je sprejelo soglasno.
Namestnik predsednika:
dr. Lojze Ude